Knivskarpe stålpigge skyder op og punkterer dækkene, hvis en bil kører den forkerte vej ad frakørselsrampen ved Sæby Syd. - Der er en censor i vejen som udløser piggene, hvis nogen kører den forkerte vej, forklarer direktør Bent Thygesen fra Dansk Passagesikring, som er firmaet, der har etableret pigge-anlægget for Vejdirektoratet. Et anlæg magen til på Lillebælt Syd-afkørslen på Fyn blev taget i brug i november. - Jeg mener, at det er fem spøgelsesbilister, der allerede nu er fanget der, siger Bent Thygesen. Den ny spøgelsesbilist-fælde er den fjerde af fem i Danmark. Foreløbig så er der kun tale om et forsøg. Senere vil Vejdirektoratet så afgøre om der skal laves endnu flere anlæg med pigge i vejen. Stålpigge-anlægget ved frakørselsrampen Sæby Syd har kostet 175.000 kroner at etablere.

Opsummering:
Fra i dag er det umuligt at køre ned på den forkerte vejbane på motorvejen ved Sæby.